BIZ เล็กพริกขี้หนู
ไม่ทำให้ผิดหวังสำหรับ BIZ ซึ่งเป็นผู้จำหน่ายและติดตั้งชุดเครื่องมือทางการแพทย์สำหรับรักษาผู้ป่วยโรคมะเร็งด้วยวิธีรังสีรักษา
ไม่ทำให้ผิดหวังสำหรับ BIZ ซึ่งเป็นผู้จำหน่ายและติดตั้งชุดเครื่องมือทางการแพทย์สำหรับรักษาผู้ป่วยโรคมะเร็งด้วยวิธีรังสีรักษา
7 พ.ค. 2565

คุณค่าบริษัท
ไม่ทำให้ผิดหวังสำหรับบริษัท บิสซิเนสอะไลเม้นท์ จำกัด (มหาชน) หรือ BIZ ซึ่งเป็นผู้จำหน่ายและติดตั้งชุดเครื่องมือทางการแพทย์สำหรับรักษาผู้ป่วยโรคมะเร็งด้วยวิธีรังสีรักษา และให้บริการซ่อมบำรุงรักษาชุดเครื่องมือทางการแพทย์ ที่โชว์งบปี 2564 เติบโตโดดเด่น มีกำไรสุทธิ 420.33 ล้านบาท เพิ่มขึ้น 846.63% จากปี 2563 ที่มีกำไรสุทธิ 44.40 ล้านบาท และมีรายได้รวม 2,934.14 ล้านบาท เพิ่มขึ้น 283.48% จากปี 2563 ที่มีรายได้รวม 765.13 ล้านบาท ถือเป็นการสร้างสถิติสูงสุดเป็นประวัติการณ์ทั้งในแง่รายได้และกำไร
ส่วนสาเหตุที่ทำให้  BIZ สามารถทำผลงานได้โดดเด่นขนาดนี้ เนื่องจากสามารถส่งมอบงานได้ตามกำหนดนั่นเอง ขณะที่ในปี 2565 BIZ ยังมีโอกาสเติบโตได้ต่อเนื่อง หลังจากเพิ่งเซ็นสัญญาซื้อขายครุภัณฑ์ทางการแพทย์ มูลค่าสัญญา 250 ล้านบาท หนุนให้ Backlog เพิ่มเป็น 1,415 ล้านบาท โดยคาดว่าในช่วงที่เหลือของปีนี้จะมีงานใหม่ออกประมูลทั้งโรงพยาบาลภาครัฐและเอกชน ไม่ต่ำกว่า 1,500 ล้านบาท ซึ่งบริษัทมีโอกาสได้งานเพิ่มในหลายโครงการ
นอกจากนี้ ยังมีปัจจัยบวกจากการที่บริษัทแตกไลน์สู่ธุรกิจโรงพยาบาล ซึ่งเป็นโรงพยาบาลเฉพาะทางรักษามะเร็ง แคนเซอร์อลิอันซ์ ศรีราชา จังหวัดชลบุรี โดยถือหุ้นในสัดส่วน 65% จำนวน 30 เตียง ในการรักษาด้วยการผ่าตัด, ฉายรังสี, เคมีบำบัด (คีโม) ที่ในปัจจุบันมีแนวโน้มผู้เข้ามาใช้บริการเพิ่มขึ้นอย่างต่อเนื่อง ซึ่งจะช่วยสนับสนุนและสร้างการเติบโตอย่างยั่งยืนในอนาคต
รวมทั้งการรุกสู่ธุรกิจกัญชาทางการแพทย์ ด้วยการเปิดแผนกใหม่ในโรงพยาบาลเฉพาะทางมะเร็ง แคนเซอร์อลิอันซ์ โดยนำน้ำมันกัญชาที่ซื้อจากองค์การเภสัชกรรม (อภ.) มาช่วยเสริมด้านการลดอาการข้างเคียงในกระบวนการรักษาโรคมะเร็ง เป็นอีกธุรกิจที่ได้รับผลตอบรับที่ดี
ไม่นับรวมการที่ BIZ มีแผนจะย้ายหลักทรัพย์จดทะเบียนของบริษัทจากตลาดหลักทรัพย์ เอ็ม เอ ไอ (mai) เข้าซื้อขายในตลาดหลักทรัพย์แห่งประเทศไทย (SET) ซึ่งจะช่วยเพิ่มโอกาสทางธุรกิจ ขยายฐานผู้ถือหุ้น และกองทุนทั้งในและต่างประเทศ เพิ่มสภาพคล่องการซื้อ-ขายหุ้น รวมถึงรองรับการขยายธุรกิจในอนาคตอีกด้วย
สำหรับการประเมินมูลค่า (Valuation) ปัจจุบันราคาหุ้น BIZ ซื้อขายกันที่ P/E ระดับ 8.99 เท่า เทียบกับ P/E ตลาดโดยรวมที่ระดับ 20 เท่า ถือว่าราคาซื้อขายต่ำกว่าตลาดหลายเท่าตัว แต่อย่างไรก็ตาม ถ้าดู P/BV ที่ระดับ 4.76 เท่า ก็อาจสูงกว่าค่าเฉลี่ยที่ส่วนใหญ่ P/BV จะอยู่ที่ระดับ 1–2 เท่า
…
รายชื่อผู้ถือหุ้นใหญ่
รายชื่อกรรมการ